
HOTĂRÂRE NR. 30 /2025
privind aprobarea cuantumului cotizaţiei de membru a  Municipiului Vulcan  în A.D.I „Sistemul Integrat de Gestionare a Deşeurilor Judeţul Hunedoara”  pentru anul 2025
            Consiliul Local al Municipiului Vulcan, întrunit în ședința ordinară din data de 24.02.2025,
          Analizând Proiectul de hotărâre nr.30/1/7/18.02.2025 și Referatul de aprobare                                               nr. 30/1/8/18.02.2025 întocmit de către Primarul Municipiului Vulcan din care reiese necesitatea și oportunitatea adoptării unei hotărâri privind aprobarea cuantumului cotizaţiei de membru a  Municipiului Vulcan  în A.D.I „Sistemul Integrat de Gestionare a Deşeurilor Judeţul Hunedoara”  pentru anul 2025,
    Având în vedere Raportul nr.30/1/9/18.02.2025  al Compartimentului  MSCUP din cadrul aparatului de specialitate al Primarului municipiului  Vulcan.

           În baza avizului Comisiei de specialitate specialitate „Activităţi economico-financiare şi agricultură”, înregistrat  sub    nr. 30/1/10/24.02.2025  a Consiliului local Vulcan;                  
             Având în vedere adresa A.D.I „Sistem Integrat de Gestionare a Deşeurilor Judeţul Hunedoara”, înregistrată la Primăria Mun. Vulcan, sub  nr. 10589/05.02.2025, și Hotărârea A.G.A                                      nr. 4/11.02.2025;

            În conformitate prevederile Legii nr. 51/2006 a serviciilor comunitare de utilităţi publice , cu modificările şi completările ulterioare;  cu Hotărârea Consiliului Local Vulcan nr. 8/2010 prin care  s-a aprobat asocierea Municipiului Vulcan, prin Consiliul Local  cu Judeţul Hunedoara  şi cu unele  unităţi administrativ-teritoriale  din jud. Hunedoara , în vederea constituirii Asociaţiei de dezvoltare intercomunitară Sistem Integrat de Gestionare a Deşeurilor - Judeţul Hunedoara”; cu  art. 11, lit. b) din Statutul Asociaţiei de Dezvoltare Intercomunitară „Sistem Integrat de Gestionare a Deşeurilor Judeţul Hunedoara”;
  În temeiul art. 90 , alin. (1), art. 129 alin. (2)  lit. d)  și art. 139 alin. (3), lit. (a) din Ordonanța de urgență nr. 57/ 2019 privind Codul administrativ;
HOTĂRĂŞTE:

          ART.1 Se aprobă cuantumul cotizaţiei de membru a Municipiului Vulcan la A.D.I „Sistemul Integrat de Gestionare a Deşeurilor - Judeţul Hunedoara”,  în sumă  2,5 lei/locuitor  pentru anul 2025.

          ART.2 Plata cotizaţiei prevăzută la art. 1 se va face pentru  numărul de locuitori ai municipiului Vulcan, comunicat  de către Direcţia Judeţeană de Statistică Hunedoara.
           ART.3 Împotriva prevederilor prezentei hotărâri se poate face contestaţie în conformitate                                        cu   prevederile Legii nr. 554/2004 privind contenciosul administrativ, cu modificările şi completările ulterioare.
          ART.4 Prezenta hotărâre se comunică Prefectului Judeţul-Hunedoara, A.D.I „Sistem Integrat de Gestionare a Deşeurilor - Judeţul Hunedoara”,  Compartimentului financiar contabilitate şi se aduce la cunoştinţă publică.

Municipiul Vulcan, 24.02.2025

             PREŞEDINTE DE ŞEDINŢĂ:                  CONTRASEMNEAZĂ :  SECRETAR GENERAL

                    CONSILIER  IRIZA IULIA                                       ROGOBETE MIHAELA
              Această hotărâre  fost adoptată cu    următoarele voturi:

            Total consilieri locali:19

             Prezenți:19

             Pentru  : 19

             Împotrivă:0

             Abțineri:0

